15.5.2023.
HR
Službeni list Europske unije
C 173/33
6.
Šesti tužbeni razlog, koji se temelji na povredi članka 11.
UEU-a — Nije bilo savjetovanja s visokim učilištima koja drže zaklade u javnom interesu ni sa njihovim studentima, profesorima, istraživačima i partnerima. 7.
Sedmi tužbeni razlog, koji se temelji na povredi članka 2.
UEFU-a — UFEU nije Uniji povjerio nadležnosti u području obrazovanja i znanstvenog istraživanja koje su izvršene u Provedbenoj odluci. 8.
Osmi tužbeni razlog, koji se temelji na povredi članka 9.
UFEU-a — Provedbena odluka ne doprinosi visokoj razini obrazovanja i osposobljavanja; naprotiv, proizvodi dugoročne nepovoljne učinke na akademskom i znanstvenom planu te planu osposobljavanja studenata, profesora i istraživača u mađarskim visokim učilištima koja drže zaklade. 9.
Deveti tužbeni razlog, koji se temelji na povredi članka 56.
UFEU-a — Provedbena odluka ograničava prava onih građana Unije koji nisu mađarski državljani (studenti, profesori, istraživači), a koji obavljaju svoju djelatnost u mađarskim obrazovnim ustanovama koje drže zaklade od javnog interesa. 10.
Deseti tužbeni razlog, koji se temelji na povredi članka 67.
UFEU-a — Povlačenjem sredstava Provedbena odluka onemogućuje funkcioniranje ustanova koje drže zaklade od javnog interesa i tako napada pravni okvir u kojem one djeluju, tj, neizravno, na mađarski autonomni (različiti) pravni sustav i mađarske pravne tradicije. 11.
Jedanaesti tužbeni razlog, koji se temelji na povredi članka 120.
UFEU-a — Diskriminatorni i neproporcionalni učinci mjere očiti su i dovode i do neopravdanog konkurentskog nepovoljnog položaja visokih učilišta koja drže zaklade od javnog interesa. 12.
Dvanaesti tužbeni razlog, koji se temelji na povredi članka 124.
UFEU-a — Provedbena odluka obustavila je sredstva različitim primateljima te ih je u međuvremenu dodijelila drugim subjektima. 13.
Trinaesti tužbeni razlog, koji se temelji na povredi članka 165.
UFEU-a — Provedbena odluka ne doprinosi razvoju kvalitetnog obrazovanja, nego ga u stvarnosti teško oštećuje i otežava. 14.
Četrnaesti tužbeni razlog, koji se temelji na povredi članka 179.
UFEU-a — Gubitak financiranja na temelju programa suradnje i obrazovne razmjene Erasmus+ i okvirnog programa za istraživanja i inovacije Obzor Europa jasna je prepreka slobodnom kretanju istraživača, znanstvenih spoznaja i tehnologija i tome da potonja postane konkurentnija. 15.
Petnaesti tužbeni razlog, koji se temelji na povredi članka 13.
Povelje Europske unije o temeljnim pravima (u daljnjem tekstu: Povelja) — Očit učinak Provedbene odluke je promjena u funkcioniranju mađarskih visokih učilišta koje posluju u skladu s novim modelom. 16.
Šesnaesti tužbeni razlog, koji se temelji na povredi članka 2.
UEU-a — Tužitelj smatra da ne postoji sukob interesa koji je temelj i obrazloženje Provedbene odluke.